section_heading: Metoda mjerenje bazalne tjelesne temperature
paragraph_text: Zasniva se na mjerenju tjelesne temperature ujutro nakon spavanja. Obično se mjeri toplomjerom u ustima svaki dan u isto vrijeme. Preporučljivo je ne koristiti sredstva za spavanje i spavati barem 6 sati. Vrijednosti temperature se zapisuju. U normalnom menstruacijskom ciklusu postoje dvije faze. U prvoj fazi temperatura je niža od 36,6 °C, a u drugoj fazi temperatura je u rasponu od 36,6 °C i 37,2 °C. Ovulacija se dogodila 1-2 dana prije porasta temperature. Neplodno razdoblje je tri dana nakon početka povišene temperature. Apstinencija traje od prvog dana menstruacije do tri dana nakon početka povišene temperature.